جل شکتی وزارت
پی ایم کے ایس وائی کے تحت 2022-2016 کے درمیان سنچائی کے 24.35 لاکھ ہیکٹئر رقبے کا اضافہ کیا گیا
مرکزی اسکیم پردھان منتری کرشی سنچائی یوجنا پی ایم کے ایس وائی کے ، 2016 میں آغاز کے بعد 7 مرحلو ں کے تحت جاری 99 سنچائی کے بڑے / اوسط پروجیکٹوں پر ، جزوی طورپر مالی امدا د کے لئے کام شروع کیا گیا۔ یہ کام پی ایم کے ایس وائی کے ذریعہ سنچائی کے تیزی سے فائدوں کے پروگرام  کے تحت شروع کیا گیا ہے۔یہ پروگرام کمان کے لئے علاقے کی ترقی اور آبی بندوبست  پر مساویانہ اقدام کے مقصد سے شروع کیا گیا ہے۔ ان میں سے 50 پروجیکٹ ابھی تک مکمل کئے جاچکے ہیں۔ بقیہ 23پروجیکٹوں کی 90 فیصد سے زیادہ تکمیل ہوچکی ہے جبکہ 14 پروجیکٹوں میں 80سے 90 فیصد کے درمیان پیش رفت کی جاچکی ہے۔2016سے 2022 کے درمیان ، 34.64 لاکھ ہیکٹئر اضافی رقبے کی سنچائی کا نشانہ مقرر کیا گیا تھا جبکہ ان پروجیکٹوں کے ذریعہ 24.35 لاکھ ہیکٹئر اضافی رقبے کی سنچائی کی گئی ۔
مزید یہ کہ 99 ترجیحی پروجیکٹوں کے علاوہ دیگر پروجیکٹو ں کی شمولیت کو 2021 سے 2026 تک کی مدت کے لئے پی ایم کے ایس وائی – اے آئی بی پی کے عمل درآمد کے لئے منظوری دی گئی ہے ۔اس کے پیش نظر پی ایم کے ایس وائی –اے آئی بی پی کے تحت 6 اضافی پروجیکٹوں کو شامل کیا گیا ہے ،جن میں 22-2021 کے دوران سنچائی کے 0.12 لاکھ ہیکٹئر رقبہ بڑھایا گیا ہے۔
مذکورہ بالا پروجیکٹوں کے پیش نظر پی ایم کے ایس وائی - اے آئی بی پی کی کارکردگی مالی مجبوریوں کی وجہ سے کافی حد تک مکمل کئے گئے سنچائی پروجیکٹوں کی تکمیل میں ریاستوں کو مدد دینے میں تسلی بخش رہی ہے ،جس کا مقصد کسانوں کو سنچائی کے فائدے فراہم کرنا ہے۔
پی ایم کے ایس وائی کا آغاز 16-2015 میں اس مقصدسے کیا گیا تھا کہ کھیتوں میں پانی کی رسائی میں باقاعدہ اضافہ کیا جائے اور یقینی سنچائی کے تحت قابل کاشت رقبے میں اضافہ کیا جائے ، کھیتوں میں پانی کےاستعمال میں مزیدکفایت کی جائے اور آبی تحفظ کے پائیدار طورطریقے شروع کئے جائیں ۔
2016 میں پی ایم کے ایس وائی کے تحت اے آئی بی پی کی شمولیت کے ساتھ اس پروگرام پر عمل درآمد میں یکسر تبدیلی لائی گئی ۔17-2016 کے دوران ریاستوں کے ساتھ صلاح ومشورے میں ، جاری 99 بڑے /اوسط سنچائی پروجیکٹوں کو ترجیح دی گئی اور انہیں تیزی سے مکمل کرنے کے لئے پی ایم کے ایس وائی - اے آئی بی پی کے دائرہ کار میں لایا گیا ۔ان پروجیکٹوں کو کمانڈ ایریا ڈیولپمنٹ اور آبی بندوبست  کے کاموں کے ساتھ اس دائرہ کار میں لایا گیا۔ نبارڈ کے ذریعہ رقوم مہیا کرنے کے نظام کو مرکزی اور ریاستی دونوں کے حصوں کے ساتھ حکومت نے منظوری دی تھی لہٰذا سنچائی کے نشانزد ترجیحی پروجیکٹوں کی تکمیل کے حکت عملی تیار کی گئی جنہوں ریاستوں نے تیز رفتاری سے تیار کیا اور جس میں نبارڈ نے فنڈنگ کو یقینی بنایا ۔
مزید یہ کہ 2016 سے 2021 کے درمیان جو تجربہ حاصل کیا گیا تھا اس کی بنیاد پر 2021 سے 2026 کے درمیان کی مدت میں پی ایم کے ایس وائی - اے آئی بی پی پر عمل درآمد کی حکمت عملی میں جزوی طور پرترمیم کی گئی ۔اس حکمت عملی میں نرم روی پر مبنی ایک طریق کار اور بجٹ میں دی گئی رقوم کے ذریعہ دیگر پروجیکٹوں کو بھی شامل کیا گیا۔
نیتی آیوگ کے تحت پیش رفت پر نظر رکھنے والے اور تخمینہ لگانے والے دفتر  نے 2015 اور 2020 کی مدت کے لئے پی ایم کے ایس وائی کا جائزہ لیا ۔ اے آئی بی پی کو‘ تسلی بخش’ کادرجہ دیا گیا، جو افادیت ،استعداد ،اثر اور مساوات جیسے معیارات میں اعلیٰ ترین درجہ ہے۔ مزید یہ کہ بااثر ہونے کا درجہ ‘اوسط ’طے کیا گیا، جودوسرا بہترین درجہ ہے جبکہ پروگرام کی پائیداری کو ‘‘ بہتری کی ضرورت ہے ’’ کا درجہ دیا گیا ہے۔
حکومت ہند پی ایم کے ایس وائی - اے آئی بی پی سمیت وقتاََ فوقتاََ اپنی اسکیموں کا جائزہ لیتی ہے اور عملدرآمدکو مزید موثر بنانے کے لئے درکار تبدیلیاں کرتی ہے۔اس کے علاوہ ریاستی سرکاروں کو پی ایم کے ایس وائی - اے آئی بی پی کے تحت سنچائی پروجیکٹوں پر عمل درآمد پر نظر رکھنا ہوتی ہے ،نیز ان کے مناسب کام کاج اور دیکھ بھال یقینی بنانا ہوتا ہے۔اس کے علاوہ اس طرح کے پروجیکٹوں پر مرکزی آبی کمیشن لگاتار قریبی نظر رکھتا ہے اور جل شکتی کی وزارت کے تحت پروجیکٹ کے بندوبست سے متعلق یونٹ  بھی نظر رکھتا ہے۔ان پروجیکٹو ں کی پیش رفت پر ایک مخصوص ڈیش بورڈ بھی ایک قریبی نظررکھتا ہے،جسے بندوبست سے متعلق معلومات کے نظام سے مدد حاصل ہوتی ہے،جس کی دیکھ بھال یہ وزارت کرتی ہے۔